Diari Oficial de la Generalitat Valenciana


Sumari del DOGV 5410, del 19-12-2006 (2006/14004)

RESOLUCIÓ de 16 de novembre de 2006, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 1.883 m² de superfície, situada a Ayora (València), carrer Miguel Molsos, realitzada per l'ajuntament del dit municipi a favor de la Generalitat, per a ser destinat a la construcció d'un centre de trobada assistida (CEA) i residència de la tercera edat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5410

Data del DOGV
:   19-12-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/14186


Data del document
:   16-11-2006

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Ayora
    * propietat immobiliària
    * cultura regional
    * transmissió de la propietat

RESOLUCIÓ de 16 de novembre de 2006, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 1.883 m² de superfície, situada a Ayora (València), carrer Miguel Molsos, realitzada per l'ajuntament del dit municipi a favor de la Generalitat, per a ser destinat a la construcció d'un centre de trobada assistida (CEA) i residència de la tercera edat. [2006/14719]  
L'Ajuntament d'Ayora, per acord plenari de 13 de gener del 2006, rectificat per acord plenari de 28 d'abril del 2006, va acordar la cessió gratuïta a la Generalitat del solar de la seua propietat, de 1.883 m² de superfície, situat al carrer Miguel Molsos, de la dita població. La cessió es realitza amb la finalitat de destinar la parcel·la a la construcció d'un centre de trobada assistida (CEA) i residència de la tercera edat.  
A proposta de la Conselleria de Benestar Social, es van iniciar els tràmits legals oportuns per a l'acceptació de la cessió de l'immoble.  
Consta en les actuacions que l'immoble que se cedix té la naturalesa jurídica de bé patrimonial, i que l'ajuntament esmentat ha complit el que disposen els articles 109 i següents del Reglament de Béns de les Entitats Locals aprovat per Reial Decret 1372/1986.  
L'article 44 de la Llei 14/2003 de 10 d'abril de Patrimoni de la Generalitat establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.  
L'article 27.2.c) de la Llei de Patrimoni establix que .2.Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa... En conseqüència, una vegada perfeccionada la cessió i acceptació, l'immoble queda automàticament afecte al servici públic assistencial i adscrit a la Conselleria de Benestar Social, a la qual correspon la seua administració, defensa i conservació.  
Fent ús de les atribucions conferides per la legislació vigent, resolc  
Primer   
Acceptar la cessió gratuïta de la propietat realitzada per l'Ajuntament d'Ayora del solar que té 1.883 m² de superfície, situat al carrer Miguel Molsos de la dita població, que confronta: davant pel carrer mencionat i església d'aquell; dreta, casa del senyor Rafael Campo i hort del senyor Enrique Cámara Lázaro; esquerra, carrer Trinquet i edifici dels hereus de la senyora Concepción Roglá Domingo; i darrere, Camí de Castella.   
Consta inscrita en el Registre de la Propietat de Requena al tom 1232, llibre 175, foli 223, finca 488/A, inscripció 3a.   
Referència cadastral: 7533750QY1403E4715TN.   
La parcel·la s'accepta lliure de càrregues i gravàmens i al corrent de qualsevol despesa. L'Ajuntament d'Ayora va aprovar l'exempció dels impostos i taxes municipals de les obres corresponents en l'Acord de 13 de gener del 2006 i, en posterior Acord de 3 d'abril del 2006, es va comprometre a executar a costa seua la urbanització de la zona fins al límit de la parcel·la objecte de la cessió, amb caràcter previ a la iniciació de les obres.  
Segon  
La cessió gratuïta realitzada per l'Ajuntament d'Ayora, s'efectua amb la condició de destinar la parcel·la a la construcció d'un centre de trobada assistida (CEA) i residència de la tercera edat. L'Ajuntament d'Ayora en acord de 28 d'abril del 2006, rectifica l'inicial acord de cessió de 13 de gener del 2006 incloent-hi dues condicions a les quals queda sotmesa la cessió:   
. L'inici de l'execució de les obres en el termini màxim de 2 anys.  
. Realització de les obres en una sola fase.  
Tercer  
La parcel·la acceptada s'haurà d'incorporar a l'Inventari General de Béns i Drets de la Generalitat en concepte de bé de domini públic afecte al servici públic assistencial i adscrit a la Conselleria de Benestar Social, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat en el Registre de la Propietat.  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Generalitat, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat Valenciana.  
València, 16 de novembre de 2006.. El conseller d'Economia, Hisenda i Ocupació: Gerardo Camps Devesa.